Diari Oficial de la Generalitat Valenciana


Sumari del DOGV 9888, del 09-07-2024 (2024/6646)

RESOLUCIÓ de 26 de juny de 2024, del president del Consell de l'Audiovisual de la Comunitat Valenciana (CACV), per la qual es dona publicitat a l'Acord de 18 de juny de 2024, pel qual es disposa l'execució de les sentències que afecten el concurs públic per a l'adjudicació de 31 llicències per a la prestació del servici de comunicació audiovisual de radiodifusió sonora en ones mètriques amb modulació de freqüència, de caràcter comercial, a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6646


Organisme emissor
:   Consell de L'Audiovisual de la Comunitat Valenciana

Tipus de document
:   Resolució

RESOLUCIÓ de 26 de juny de 2024, del president del Consell de l'Audiovisual de la Comunitat Valenciana (CACV), per la qual es dona publicitat a l'Acord de 18 de juny de 2024, pel qual es disposa l'execució de les sentències que afecten el concurs públic per a l'adjudicació de 31 llicències per a la prestació del servici de comunicació audiovisual de radiodifusió sonora en ones mètriques amb modulació de freqüència, de caràcter comercial, a la Comunitat Valenciana. [2024/6646]  
  
  
El Consell de l'Audiovisual de la Comunitat Valenciana (CACV) va adoptar en una sessió plenària de data 18 de juny de 2024 l'Acord número 17/24, de 18 de juny de 2024, pel qual es disposa l'execució de les sentències que afecten el concurs públic per a l'adjudicació de 31 llicències per a la prestació del servici de comunicació audiovisual de radiodifusió sonora en ones mètriques amb modulació de freqüència, de caràcter comercial, a la Comunitat Valenciana, per la qual cosa, conforme al que s'establix en l'article 8 apartat, 2n, q), del Decret 121/2022, de 16 de setembre, del Consell, pel qual s'aprova el seu reglament orgànic i de funcionament, és procedent publicar en el Diari Oficial de la Generalitat Valenciana este acord, que figura com a annex a esta resolució.  
  
Castelló de la Plana, 26 de juny de 2024.- El president del Consell de l'Audiovisual de la Comunitat Valenciana: José María Vidal Beltrán.  
  
  
  
  
Acord 17/24 del Ple del Consell Audiovisual de la Comunitat Valenciana (CACV), pel qual es disposa l'execució de les sentències que afecten el concurs públic per a l'adjudicació de 31 llicències per a la prestació del servici de comunicació audiovisual de radiodifusió sonora en ones mètriques amb modulació de freqüència, de caràcter comercial, a la Comunitat Valenciana.  
  
Antecedents de fet  
I. Mitjançant la Resolució de 9 de novembre de 2011, de la consellera de Presidència i vicepresidenta del Consell, es va convocar concurs públic per a l'adjudicació de 31 llicències per a la prestació del servici de comunicació audiovisual de radiodifusió sonora en ones mètriques amb modulació de freqüència, de caràcter comercial, a la Comunitat Valenciana i es va aprovar el plec de condicions pels quals havia de regir-se este concurs.  
II. Per l'Acord del Consell de 8 de juliol de 2016, es va acordar renunciar a l'adjudicació de les esmentades 31 llicències.  
Este acord va ser anul·lat per diferents resolucions judicials fermes del Tribunal Superior de Justícia de la Comunitat Valenciana, que estan pendents d'execució. Són les següents:  
Sentència TSJCV, Secció 1a, núm. 596/2019, de 22.09.2019.  
Sentència TSJCV, Secció 5a, núm. 112/2020, de 12.02.2020.  
Sentència TSJCV, Secció 5a, núm. 185/2020, de 02.03.2020.  
Sentència TSJCV, Secció 5a, núm. 197/2020, de 04.03.2020.  
Sentència TSJCV, Secció 5a, núm. 240/2020, de 13.03.2020.  
Sentència TSJCV, Secció 5a, núm. 236/2020, de 13.03.2020.  
Sentència TSJCV, Secció 5a, núm. 441/2020, de 01.06.2020.  
Sentència TSJCV, Secció 5a, núm. 442/2020, de 01.06.2020.  
Sentència TSJCV, Secció 4a, núm. 305/2020, de 23.06.2020.  
Sentència TSJCV, Secció 5a, núm. 268/2020, de 28/-/2020.  
  
III. Per la Resolució de data 9 de maig de 2018, la Secretaria Autonòmica de Comunicació va convocar concurs públic per a l'atorgament de les mateixes 31 llicències convocades en 2011, per a la prestació de servicis de comunicació audiovisual radiofònica en ones mètriques amb modulació de freqüència.  
Mitjançant la Sentència ferma del TSJCV núm. 454/2021 (Secció 4a, Sala Contenciosa Administrativa), de data 14 de setembre de 2021, s'estima el recurs contenciós administratiu interposat contra la nova convocatòria, per la qual cosa esta queda sense efecte, ja que resulta incompatible amb el concurs convocat en 2011.  
  
Als anteriors fets els són aplicable els següents  
  
Fonaments de dret  
Primer. L'article 118 de la Constitució Espanyola i els articles 17.2 de la Llei orgànica 6/1985, d'1 de juliol, del poder judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, establixen l'obligatorietat de compliment de les sentències i altres resolucions fermes dictades pels jutges i els tribunals de justícia.  
Segon. El Consell Audiovisual de la Comunitat Valenciana (CACV) és competent per a tramitar i resoldre els procediments de concessió pendents de resolució, i, per consegüent, ordenar l'execució de les sentències relacionades en l'apartat II dels antecedents de fet, en virtut del que s'establix en els articles 1.1, 3.1, 5, 6.1.a i les disposicions transitòries primera i segona de la Llei 10/2018, de 18 de maig, de creació del Consell de l'Audiovisual de la Comunitat Valenciana; en l'article 4.1 de la Llei 1/2006, de 19 d'abril, de la Generalitat, del sector audiovisual, i en els articles 2.3 i 16 del Decret 4/2017, de 20 de gener, del Consell, pel qual es regulen els servicis i el Registre de prestadors de comunicació audiovisual de la Comunitat Valenciana.  
Tercer. Les sentències l'execució de les quals ha de dur-se a terme determinen la nul·litat de l'Acord del Consell de 8 de juliol de 2016, pel qual es va acordar renunciar a l'adjudicació de les esmentades 31 llicències.  
  
Les 31 llicències objecte del concurs són les següents:  
  
  
Localitat:Zona de servici Fre (MHz): Freqüència d'emissió en megahertzs  
Alacant 102,7  
Alcoi 90,1  
Alcoi 101,8  
Alcoi 102,6  
Dénia 104,0  
Monforte del Cid 102,5  
Novelda 91,4  
Novelda 103,9  
Villena 104,4  
Xàbia 101,8  
Xixona 100,5  
Xixona 101,5  
Benicarló 99,9  
Benicàssim 106,3  
Castelló de la Plana 87,6  
Castelló de la Plana 88,0  
Castelló de la Plana 94,1  
Castelló de la Plana 95,9  
Castelló de la Plana 98,8  
Castelló de la Plana 101,4  
La Vall d'Uixó 90,8  
Segorbe 105,0  
Vilafranca 93,1  
Vinaròs 106,9  
Gandia 89,0  
Gandia 100,6  
L'Olleria 101,9  
Requena 104,1  
Utiel 105,8  
València 99,5  
València 99,9  
  
  
  
Quart. Ateses les modificacions legals que s'han produït, assenyalades en el fonament segon, la competència en matèria de comunicació audiovisual de la Generalitat passa a ser atribuïda al CACV, com a autoritat audiovisual independent, que exercix les seues funcions en l'àmbit de la prestació dels servicis de televisió gestionats en virtut de qualsevol títol habilitant, per la qual cosa resulta procedent efectuar una modificació en la composició de la mesa, amb vista que s'adeqüe a l'estructura i la situació existents en l'actualitat, així la composició de la mesa de licitació ha d'adequar-se a les previsions reglamentàries previstes en l'article 13.2 del Decret 4/2017, de 20 de gener, del Consell.  
  
Per tot el que s'ha exposat anteriorment, i a proposta de la Comissió de Ràdio, Llicències i Continguts, el Ple del CACV adopta per unanimitat el següent acord:  
  
Primer  
Disposar l'execució de la sentència del TSJCV, Secció 1a, núm. 596/2019, de data 22.09.2019, que ordena la retroacció de les actuacions administratives al moment previ de la resolució impugnada i que la Mesa de Licitació emeta un informe de valoració de les ofertes presentades i s'eleve a l'òrgan d'adjudicació una proposta d'adjudicació de les 31 llicències.  
  
Segon  
Disposar l'execució de la sentència del TSJCV, Secció 5a, núm. 112/2020, de data 12.02.2020, que anul·la i deixa sense efecte la renúncia a l'adjudicació.  
  
Tercer  
Disposar l'execució de la sentència del TSJCV, Secció 5a, núm. 185/2020, de data 02.03.2020, que establix que la Generalitat ha de resoldre sobre estes llicències de radiodifusió sonora, en ones mètriques i caràcter comercial, que va convocar la decisió de 9 de novembre de 2011.  
  
Quart  
Disposar l'execució de la sentència del TSJCV, Secció 5a, núm. 197/2020, de data 04.03.2020, que anul·la i deixa sense efecte la renúncia a l'adjudicació.  
  
Quint  
Disposar l'execució de la sentència del TSJCV, Secció 5a, núm. 240/2020, de data 13.03.2020, que anul·la l'Acord del Consell de 8 de juliol de 2016 i deixa sense efecte amb reposició d'actuacions al moment anterior a la seua aprovació, fixat en la sessió de la Mesa d'1 de juny de 2016, declarant la pertinència de procedir a una nova valoració de les ofertes i que s'acorde la continuació del procediment de concurrència competitiva.  
  
Sext  
Disposar l'execució del TSJCV, Secció 5a, núm. 236/2020, de data 13.03.2020, que anul·la i deixa sense efecte la renúncia a l'adjudicació.  
  
Sèptim  
Disposar l'execució de la sentència del TSJCV, Secció 5a, núm. 441/2020, de data 01.06.2020, que anul·la i deixa sense efecte la renúncia a l'adjudicació.  
  
Octau  
Disposar l'execució de la sentència del TSJCV, Secció 5a, núm. 442/2020, de data 01.06.2020, que anul·la i deixa sense efecte la renúncia a l'adjudicació.  
  
Nové  
Disposar l'execució de la sentència del TSJCV, Secció 4a, núm. 305/2020, de data 23.06.2020, que anul·la i deixa sense efecte la resolució objecte de recurs i ordena la retroacció del procediment a este moment, per la qual cosa l'Administració ha de continuar el procediment de concurrència competitiva sobre la base de les clàusules rectores de la licitació, amb les conseqüències legals que deriven d'això.  
Dècim  
Disposar l'execució de la sentència del TSJCV, Secció 5a, núm. 268/2020, de data 28/-/2020, que anul·la l'Acord del Consell de 8 de juliol de 2016 i deixa sense efecte amb reposició d'actuacions al moment anterior a la seua aprovació, fixat en la sessió de la Mesa d'1 de juny de 2016, declarant la pertinència de procedir a una nova valoració de les ofertes i que s'acorde la continuació del procediment de concurrència competitiva.  
  
Onzé  
Adequar la composició de la mesa de licitació competent per a avaluar les sol·licituds de participació en este concurs i formular la corresponent proposta d'adjudicació de conformitat amb els criteris establits en les bases de la convocatòria, amb el que es preveu en l'article 13 del Decret 4/2017, de 20 de gener, del Consell, pel qual es regulen els servicis i el Registre de prestadors de comunicació audiovisual de la Comunitat Valenciana, i, en conseqüència, modificar la clàusula 9.1 del plec de condicions del concurs públic per a l'adjudicació de 31 llicències per a la prestació del servici de comunicació audiovisual de radiodifusió sonora en ones mètriques amb modulació de freqüència, de caràcter comercial, convocat mitjançant la Resolució de 9 de novembre de 2011, publicada en el DOGV número 6650, de 14 de novembre de 2011, que queda redactada de la manera següent:  
  
«De conformitat amb el que es disposa en l'article 13 del Decret 4/2017, de 20 de gener, del Consell, pel qual es regulen els servicis i el Registre de prestadors de comunicació audiovisual de la Comunitat Valenciana, es designa les persones següents:  
  
Titulars:  
Presidència: la persona titular de la Secretaria General del CACV.  
Secretaria: la persona titular de la direcció del Servici de Règim Jurídic del CACV i amb titulació de llicenciatura o grau en Dret.  
Vocal: La persona titular de la direcció del Servici de Gestió Econòmica i Pressupostària del CACV.  
Vocal: la persona titular de l'Àrea Jurídica del CACV.  
Vocal: una persona pertanyent al cos funcionarial de l'Advocacia de la Generalitat, a proposta d'esta.  
Vocal: una persona pertanyent al cos funcionarial d'intervenció i auditoria de la Generalitat, a proposta d'esta.  
Vocal: una persona funcionària adscrita al cos superior tècnic d'enginyeria de telecomunicació o al de gestió en enginyeria tècnica de telecomunicacions de l'Administració de la Generalitat, a proposta de l'òrgan convocant i de l'òrgan amb competències en matèria d'infraestructures i xarxes de telecomunicació.  
  
Suplents:  
Presidència: la persona titular de la direcció del Servici de Contractació i Personal del CACV.  
Secretaria: la persona titular de la direcció del Servici de Registre de Prestadors i amb titulació de llicenciatura o grau en Dret.  
Vocal: la persona titular de la direcció de la Unitat de Gestió Econòmica i Pressupostària del CACV.  
Vocal: la persona titular de la direcció de la Unitat de Contractació i Personal del CACV.  
Vocal: una persona pertanyent al cos funcionarial de l'Advocacia de la Generalitat, a proposta d'esta.  
Vocal: una persona pertanyent al cos funcionarial d'intervenció i auditoria de la Generalitat, a proposta d'esta.  
Vocal: una persona funcionària adscrita al cos superior tècnic d'enginyeria de telecomunicació o al de gestió en enginyeria tècnica de telecomunicacions de l'Administració de la Generalitat, a proposta de l'òrgan convocant i de l'òrgan amb competències en matèria d'infraestructures i xarxes de telecomunicació.»  
  
Nové  
Autoritzar el president del CACV per a la realització de totes les actuacions necessàries per al compliment d'este acord.  
  
Dècim  
Ordenar la publicació del present acord en el Diari Oficial de la Generalitat Valenciana.